مائی اللہ وسائی

مائی اللہ وسائی  (پیدائش:1928ء-وفات: 29 اپریل 2003ء) سندھ پاکستان کی مشہور و معروف لوک اور نیم کلاسیکی گلوکارہ تھی جس نے اپنے منفرد انداز گائیکی کی وجہ سے بڑی مقبولیت حاصل کی

حالات زندگی 
مائی اللہ وسائی برطانوی ہندوستان میں موجودہ تحصیل اور ضلع سجاول، سندھ پاکستان کے گاؤں محمد شاہ ڈھڈھڑ میں 1928ء میں خموں میر بحر (مچھیرا) کے گھر میں پیدا ہوئی۔ خموں نڑ (بین کی قسم)بجانے اور بنانے کا ماہر تھا۔ مائی اللہ وسائی نے 12 سال کی عمر میں گانے کی تربیت حاصل کرنا شروع کی اور 20 سال کی عمر میں باقاعدہ گانا شروع کیا۔ مائی اللہ وسائی نے گانے کی تربیت وقت کے گائک استاد حاجی ماڑیچو اور استاد فداحسین سے حاصل کی۔ انہوں نے ڈھولک نواز یا طبلہ نواز استاد خمیسو چانڈیو سے شادی کی۔ مائی اللہ وسائی نے 300 سے زیادہ کلام گائے جو ریڈیو پاکستان حیدرآباد، سندھ اور پاکستان ٹیلی ویژن نیٹ ورک کراچی سینٹر سے نشر ہوئے۔ اس کی مدھر آواز سندھ کے کونے کونے میں پھیلی۔ مائی اللہ وسائی کینسر کے موذی مرض میں مبتلا ہوئی اور وفات پائی۔

انعامات 
مائی اللہ وسائی سندھ کے ہر شہر میں گانے جاتی تھی۔ اس کی آواز ریڈیو اور ٹی وی کے دوش ہواؤں میں پھیلی اور گلی کوچوں تک پنہچی۔ انسٹی ٹیوٹ آف سندھالاجی، جامعہ سندھ جامشورو نے 1999ء میں مائی اللہ وسائی کے گائے ہوئے کلام کی آڈیو کیسیٹ جاری کی۔ مائی اللہ وسائی کو وفات کے حکومت پاکستان نے 23 مارچ 2007ء میں تمغا امتیاز سے نوازا۔ اللہ وسائی مائی کو 2004ء میں شاہ عبداللطیف بھٹائی کے عرس کے موقع پر محکمہ ثقافت سندھ کی جانب سے منعقد ہونے والی ادبی کانفرنس میں استاد بخاری کے کلام گانے پر شاہ لطیف ایوارڈ دیا گیا۔

وفات 
مائی اللہ وسائی گلے کے کینسر میں مبتلا ہو کر 29 اپریل، 2003ء پر انتقال کر گئی۔

حوالہ جات 

1928ء کی پیدائشیں
2003ء کی وفیات
بیسویں صدی کی پاکستانی گلوکارائیں
بیسویں صدی کی گلوکارائیں
بیسویں صدی کے گلوکار
پاکستانی گلوکارائیں
تمغائے امتیاز وصول کنندگان
سندھی زبان کے گلوکار
سندھی شخصیات
پاکستانی گائیک کے نامکمل مضامین
لطیف ایوارڈ وصول کنندگان